Treaty United (moterys)

Treaty United moterų komanda – Airijos moterų futbolo komanda iš Limeriko. Moterų komanda žaidė Nacionalinėje moterų lygoje ().

Istorija 

Klubas įkurtas 2020 m. Vyrų komanda dalyvavo šalies futbolo pirmenybėse.

Likvidavus Limerick FC, kilo mintis apie naują komandą Limerike. Iš pradžių ji turėjo būti vadinama Limerick United, bet buvo priversta pakeisti pavadinimą, nes Limerick FC atstovai grasinosi imtis teisinių veiksmų, nes jie turėjo tokį pavadinimą. Naujasis klubas pavadintas Treaty United FC. Moterų komanda buvo pasirengusi patekti į 2020 m. moterų nacionalinės lygą, o vyrų – į 2020 m. Airijos lygos pirmąjį divizioną, tačiau vyrų komanda 2020 m. sezone į pirmą divizioną nepateko.

Treaty United WFC 
Moterų komanda dalyvavo aukščiausioje šalies lygoje. Buvo pasiruošusios 2020 m. sezonui, tačiau dėl COVID-19 pandemijos turėjo laukti rugpjūčio mėnesio. Savo sezoną pradėjo 2020 m. rugpjūčio 8 d. prieš čempionių titulą ginančią Peamount United ir pralaimėjo rezultatu 0:5. Dėl pandemijos pakito čempionato formatas: po aštuonių turų lyga buvo skeliama pusiau. Į silpnųjų grupę patekusi ekipa galutinėje komandų rikiuotėje liko aštunta iš devynių dalyvių. 

2021 m. čempionatas vyko pandemijos sąlygomis, o komados žaidė po 24 susitikimus. Iškovojusios vos dvi pergales liko paskutinėje (devintoje) vietoje.

Stadionas 
Namų rungtynes žaidė „Markets Field“ stadione.

Sezonai

Apranga ir jos pokyčiai 
 Namuose žaidžia balta raudona mėlyna apranga. 
 Išvykose rungtyniauja balta mėlyna apranga.

Taip pat skaityti 
 Treaty United FC
 Limerick FC

Šaltiniai

Nuorodos 
 Oficiali klubo svetainė
 facebook paskyra
 SOCCERWAY

Airijos moterų futbolo ekipos